Ang seryeng ito ay may pagsasadula batay sa mga salaysay ng mga saksi.
Binago o pinag-isa ang ilang pangyayari at tauhan.
Binubuo ito ng tatlong bahagi at dapat unawain
ang nilalaman ng bawat episode sa konteksto ng buong serye.
Magandang gabi. Ito ang BBC News at Six.
Matapos ang ilang araw ng matinding pressure at galit ng publiko
tungkol sa phone hacking,
sinabi ng News of the World, ang pinakamalaking diyaryo sa bansa,
na huling isyu na nila ang edisyon
ngayong Linggo.
Ayon sa pulisyang nag-iimbestiga sa phone hacking,
may sinisiyasat silang listahan
ng 4,000 potensiyal na biktima.
Kahindik-hindik ang nangyari.
Na-hack ang mga phone ng mga biktima ng pagpaslang at terorismo.
Walang kadangal-dangal.
Pinag-aaresto
ang mga editor, executive, at mamamahayag
na sangkot sa eskandalo.
Tapos, tinugis kami ng lahat,
kahit na may magaganda kaming nagawa
at maraming kriminal kaming nahuli.
Kami ang naging masama sa istorya.
Walang kamoral-moral iyon,
at ikaw ay imoral.
'Yong konsepto ng kalayaan sa pamamahayag…
-Ano… -…pananggalang 'yon
para makapagbenta ng diyaryong puro tsismis.
Pansalag 'yon sa ganitong usapan.
Kalokohan 'yon.
SALAMAT AT PAALAM
Ito ang eksena sa Wapping kagabi
habang namamaalam ang staff sa kanilang diyaryo at mga trabaho.
Naaalala ko pa noong nabalitaan kong nagsara ang News of the World
at talagang natuwa ako.
Talagang natuwa akong wala na 'yon.
Isinalarawan ko pa nga sa isip ko
'yong News of the World,
'yong mga upuang walang tao, at 'yong mga bakanteng mesa,
at naisip ko, "Buti nga."
Akala ko katapusan na 'yon ni Mazher Mahmood,
pero hindi.
Sinimulan na sa Old Bailey ang paglilitis kay Mazher Mahmood,
ang mamamahayag na tinatawag na Fake Sheikh.
Sobrang di kapani-paniwala kaya kapani-paniwala na.
Hindi 'to peke.
Sa loob ng 30 taon, nagpakasasa siya sa pagtatago sa pagkakakilanlan niya.
'Yong paglilihim niya sa pagkatao niya
ang nagdala sa buong diskarte niya.
'Yong "Hari ng Patibong" ayon sa sarili niyang salita,
dumadalo sa paglilitis araw-araw nang may balot ang mukha.
Para sa 'kin, malupit, mapanlinlang,
at walang-awang tao siya.
Si Mazher Mahmood ang nasa likod ng ilang pasabog sa tabloid.
Gaya ng pagbunyag sa aregluhan sa cricket sa Pakistan,
at planong pandurukot kay Victoria Beckham.
Ginamit ni Maz ang personalidad
na hindi hadlang ang kawalan n'ya ng pera
at puwede ka pang kumita kung mapalapit ka.
Ayoko mang sabihin,
sobrang galing niya sa ginagawa niya.
LALABAS BUKAS ANG THE SUN.
PEBRERO 2012
Lalabas sa susunod na weekend ang unang isyu ng The Sun on Sunday.
Kasunod ito ng pagsasara ng News of the World noong Hulyo
dahil sa phone hacking scandal.
Hindi gusto ni Rupert Murdoch
na wala siyang diyaryong inilalabas tuwing Linggo
dahil naniniwala pa rin siya no'n na maraming tumatangkilik.
Doon nagsimula ang The Sun on Sunday,
at ang ideya, walang bahid ng News of the World dapat 'yon.
Ang unang edisyon ng The Sun. Ayos, di ba?
May reputasyon si Mazher bilang laging nakakalusot.
Hindi siya nakasuhan kaugnay ng phone hacking
o direktang naugnay sa phone hacking
kaya nakapasok siya sa The Sun on Sunday.
No'ng nagsara ang News of the World, parang malaki ang ipinagbago
ng pagtingin ng mga tao sa mga pahayagan
at hindi na gaanong kinukunsinti ang mga kalokohan
at kailangang maging mas maingat ng mga mamamahayag.
Mukhang di 'yon nakarating kay Mazher Mahmood.
Sa The Sun,
sinubukan niyang muling maging Hari ng Patibong.
Gusto niyang ibalik ang presensiya niya. "Nagbabalik ako.
"Tiyak na iiyak kayo."
Sa tingin ko, no'ng sumali si Mazher sa The Sun on Sunday,
may matinding pressure na mabilis siyang makasulat ng pasabog na istorya
dahil lagi siyang may gustong patunayan.
At nakabase sa huling istorya mo ang halaga mo.
At sa kaso niya, malaki ang lahat ng istorya niya,
kaya kailangan ng mas malaki pa.
Nagkakamali ako na nagtuturo sa 'kin
Dahil ako'y bata pa
Ako nga'y bata pa
Pasensiya na't di pa rin ako tapos
Dahil ako'y bata pa
Ako nga'y bata pa
Popstar si Tulisa.
Isa siyang personalidad sa telebisyon
at kilala siya ng mga tao
dahil naging judge siya sa X Factor.
Tulisa!
Naku, Tulisa!
Lumalabas siya sa telebisyon tuwing Sabado ng gabi,
sa prime time.
Natutuwa ako sa kaniya,
at gusto pa rin namin ng anak ko ang N-Dubz hanggang ngayon.
Pero patayan sa showbiz.
Kinumpirma ni Tulisa ang inaasahan nang balita
na aalis na siya sa X Factor.
Hello, Tulisa.
Sa kasamaang-palad, sa pag-alis ni Tulisa sa X Factor,
naging mas madali siyang atakihin
at magandang ibitag no'n.
MAYO 2013
May lumapit sa 'king dalawang producer ng pelikula.
BOSES NI TULISA
Gusto nila akong kunin para gumanap
sa papel ng bida sa isang produksiyon ng Bollywood at Hollywood.
Inalok ako sa kabuuan ng 3 hanggang 3.5 milyon.
Naisip ko no'n, "Katuparan 'to ng pangarap ko."
Kilabot si Maz bilang
investigative reporter sa diyaryo.
May talento siyang
makita ang sitwasyon,
matukoy kung paano 'yon mapapasok,
at mabilisang
makagawa ng paraan
para tuluyang mapasok 'yon.
Tapos na siya bilang Fake Sheikh
dahil alam na 'yon ng mga tao.
Nabasa na nila 'yon.
Kaya kailangan niya ng bagong pagkatao
at naging
bigating producer sa Bollywood siya.
No'ng nakita ko 'yong footage, sobrang linaw sa 'kin
na subok nang sting operation 'yon.
Maingat na pinlano ang lahat,
maging 'yong puwesto ni Tulisa sa pag-upo niya
na saktong-sakto sa puwesto ng nakatagong camera ni Maz.
'Yong maikling buod ng kuwento, gusto namin ng English na babae.
'Yong galing sa…
-Posh British ba 'to o… -Hindi.
Para makuha ni Maz ang gusto niya,
kailangan niyang maging salamin ng mga kagustuhan
ng taong kaharap niya.
Talagang nakakakumbinsi siya.
Pinainom niya si Tulisa,
inalok niya si Tulisa ng katuparan ng mga pangarap,
at makikita sa footage na nasabik siya ro'n.
Gusto namin 'yong…
-Kaya kong mag-Cockney. -'Yong galing…
talaga sa hirap.
-Gano'n. -Ayos.
Mabilisan dapat.
Medyo problemado si Mazher Mahmood
dahil walang ilegal na ginawa si Tulisa. Hindi siya gumagamit ng droga.
Pero mapilit si Mazher
at gagawin niya kahit ano makuha lang ang gusto niyang istorya.
Hindi siya natitinag.
Kung maganda ang istorya, pagsisikapan niyang makuha 'yon
at di siya titigil
dahil lang mukhang mahirap 'yon.
At determinado siya.
Naghintay siya nang isa o dalawang linggo
bago siya humingi kay Tulisa ng mapagkukunan ng droga.
Ngayon, gusto ni Tulisa na mapasaya siya. Gusto niya 'yong trabaho.
Sabi ni Tulisa, may kinausap siya
na sinabihan niyang magpanggap na maikukuha no'n ng droga si Maz
para magmukha siyang madiskarte.
Pero talagang binentahan ng taong 'yon ng cocaine si Maz.
Sapat na 'yon para sa istorya.
EKSKLUSIBO AT PINAKAUNA SA BUONG MUNDO ANG PAGTUTULAK NG COCAINE NI TULISA
Sira na ang buhay ko.
Wala na.
Gusto ko lang bumalik sa dati ang lahat.
Sinira nila ako.
Hindi 'to mangyayari kung hindi nila ginawa 'yong sitwasyon.
Gumawa sila ng paraan para mangyari 'to.
Hindi 'to mangyayari kung hindi sila gumawa ng paraan.
Gumawa sila ng paraan para mangyari 'to.
DISYEMBRE 2013
Ang singer at dating judge ng X Factor
na si Tulisa Contostavlos,
humarap na sa korte para sa kaso kaugnay ng droga.
Kinailangang dumaan ni Tulisa sa harap ng mga photographer,
news crew, at reporter papunta sa courtroom number one.
Kinasuhan siya kaugnay ng
pagsu-supply ng Class A na droga sa isang undercover na reporter.
Tulisa!
Magsasalita ako bilang kinatawan ni Tulisa.
Kinasuhan si Tulisa ng malubhang krimen
na itinanggi niya ngayong araw sa korte.
Gaya ng iniulat na ng marami,
gawa-gawa ang buong kasong ito
ni Mazher Mahmood na kilala rin minsan bilang Fake Sheikh.
Si Tulisa ang pinakabago sa mahabang listahan ng mga tao
na ginagamit lang ng mga gahamang diyaryo.
-Tulisa. -Tulisa, mahal kita.
Naisip ko, no'ng nabasa ko 'yong nangyari kay Tulisa,
na gano'ng-gano'n ang ginawa namin.
Walang pinagkaiba. Gano'ng-gano'n ang ginawa ni Mahmood
kay Emma Morgan.
Pareho ang istorya.
BISTO!
'Yong splash ay
"Nakakahiyang pagdodroga ng babae ng Page 3."
PAGDODROGA NG BABAE NG PAGE 3!
No'ng nakita ko 'yong artikulo tungkol kay Tulisa,
alam ko na mismo kung ano'ng nangyari.
Tiningnan ko 'yong byline at, siyempre,
si Mazher Mahmood na naman at ang panlilinlang niya.
NI MAZHER MAHMOOD
Gusto ko no'ng sumigaw at sabihing "Ginawa niya rin 'yan sa 'kin
"maraming taon na ang nakalipas."
Medyo magkaiba lang ang mga detalye,
pero walang pinagbago
'yong paraan niya.
Ang napansin ko sa pambibitag ni Mazher,
kahit na sobrang magkakaiba ang mga biktima niya…
MAANGHANG
…iisa lang ang diskarte niya.
Pinapaasa niya sila.
Ibinibigay niya ang gusto nila.
Nag-aalok siya ng bagay na mahirap tanggihan
dahil alam niyang kakagatin nila 'yon
at gano'n niya sila pinapabagsak.
Nadale ako
ng katarantaduhan ng Fake Sheikh
dahil inalok ako ng oportunidad na posibleng di na maulit.
Pumunta kami sa Lanzarote.
Napakalaking shoot no'n para sa kalendaryo.
Sinabi niyang babayaran ako
ng halagang mas malaki kaysa sa anumang kinita ko na.
Pero tinanong niya 'ko kung maikukuha ko siya ng cocaine.
Nagoyo ako.
Talagang hinikayat ako kaya naisip kong
kung tatanggi ako, baka di matuloy 'yong trabaho.
Tinanong niya 'ko kung maikukuha ko siya ng cocaine
do'n sa lalaking nagngangalang Billy.
Si Billy ang bibili ng cocaine at babayaran namin siya.
Dahil binayaran siya ni Mazher Mahmood
gamit ang badyet.
"Ilagay kaya natin 'yon sa istorya? Pambihira.
"Ayos lang 'yon.
"Binili natin ang droga para sa kaniya.
"Magandang ideya."
Binili namin ang droga at inabot 'yon.
Kumita si Billy, kumita ang lahat, at nasira si Emma Morgan.
GLAMOR MODEL, ADIK SA COCAINE
Dahil sa kaniya, nasira ang career ko
kung kailan gumaganda na ang takbo no'n.
Hindi ako nakabangon do'n.
GLAMOROSO SA UMAGA, NAGTUTULAK SA GABI
Umiyak lang ako nang umiyak.
Natatakot ako no'n sa posibleng isipin ng nanay at tatay ko.
Naaalala ko…
Pasensiya na.
Naaalala kong tumawag ako sa tatay ko,
at sinabi niya lang,
"Kailangan mo ba ng tulong?
"May problema ka ba sa droga?
"Dahil tutulungan ka namin. Ipapa-rehab ka namin."
Sobra ang pag-aalala niya sa 'kin.
Itinanggi ko 'yon.
Sabi niya, "Puwede kang magtapat."
Naisip ko no'n na naniwala ro'n pati tatay ko.
Pagkatapos no'n, lahat…
Gumuho lang lahat.
EKSKLUSIBO! NI MAZHER MAHMOOD
Sa huli, nasisante ako
dahil sa ibang istorya at nagkaalitan kami ni Maz,
pero naawa ako kay Emma.
Talagang nakonsiyensiya ako.
Ayos lang na makonsiyensiya. Ginawa ko 'yon.
Pero nakonsiyensiya ako.
Kung kahit tatay ko di alam kung totoo 'yon o hindi,
pa'no mangingibabaw ang boses ko
sa boses ng News of the World?
Di ko matatapatan ang boses ng 6 na milyong taong
makakabasa tungkol sa 'kin.
Ipapakulong niya 'ko kung puwede lang.
Buti na lang, sa Spain 'yon nangyari kaya di 'yon sakop ng batas natin.
Kung nangyari 'yon sa London, baka nakasuhan din ako.
Sinabi ng isang korte sa London kay Tulisa Contostavlos
na magsisimula ang paglilitis sa Hulyo kaugnay ng pagsu-supply niya ng droga.
Nalaman ko 'yong pag-aresto kay Tulisa Contostavlos…
JEREMY DEIN ABOGADO NI TULISA
…at sinundan ko ang balita.
Gusto ko ang N-Dubz,
bata pa no'n ang mga anak ko,
at nanonood kami no'n ng X Factor tuwing Sabado ng gabi.
Tapos, saktong-sakto,
nakatanggap ng tawag ang tao ko mula sa manager ni Tulisa.
Medyo nakakasindak 'yon para sa 'kin.
Kaya kabado akong makipagkita sa kaniya.
Na-set up at nabitag ka.
Hindi magagamit ang pambibitag bilang depensa sa kasong krimen.
Pero may kapangyarihan ang hukom
na itigil ang paglilitis
kung maisip niyang
krimen ito na gawa-gawa lang ni Mahmood.
Siyempre, huhugot tayo sa mga detalye ng kaso mo
at 'yong ginawang pambitag
na 3.5 milyon,
'yong pambitag na malaking papel sa pelikula,
'yong pambubuyo sa 'yo.
Gaano man kaakit-akit ang tukso…
BOSES NI MAZHER MAHMOOD, 2011
…di mo mahihikayat ang mga tao na gumawa ng krimen.
Pero iniisip ng publiko,
dahil sa malaking tuksong inalok sa kanila,
nagresulta 'yon sa paggawa ng krimen.
Gusto kong hawakan ang kaso
gaya ng gagawin ng sinumang propesyonal.
Nakakasabik na posibilidad 'yon,
pero lubhang nakakabahala rin 'yon
dahil mukhang mahirap pabagsakin si Mahmood.
Nagsaliksik kami tungkol sa mga kaso niya bago ang kaso ni Tulisa
at ang nabuong ideya sa 'kin no'n,
isa siyang mamamahayag
na nagtatrabaho sa paraang hindi mapagkakatiwalaan.
Binuyo ang mga akusado sa pamamagitan ng pang-uudyok
ni Mahmood at ng mga kasamahan niya.
Inihahanda at ginagawa nila ang krimeng
sasabihin nila pagkatapos na karapatang malaman ng publiko
para mausig 'yon.
Para sa 'kin, karapatang malaman ng publiko…
BOSES NI MAZHER MAHMOOD, 2011
…ang paglabag sa moralidad, krimen, kaipokritohan, panloloko sa tao.
Lahat ng 500 imbestigasyong ginawa ko,
sa pananaw ko, karapatang malaman ng publiko ang mga 'yon.
No'ng naglalabas si Maz
ng mga pasabog na istorya,
mabilis maubos ang mga diyaryo.
Laging may inihahain si Maz.
Talagang mahalaga siya no'n.
Pero kailangan niya no'n ng magbabantay sa kaniya
para pigilan kapag lumilihis na siya dahil sa sobrang pagtutok niya,
kumitid na ang pananaw niya.
At ang mahalaga na lang,
makuha ang sunod na pasabog na istorya.
HUNYO 2014
PAGDINIG BAGO ANG PAGLILITIS
-Tulisa. -Tulisa.
Sa kaso ni Tulisa, nagkaroon muna ng pagdinig
para tutulan ang pagtuloy sa paglilitis ng kaso.
Sinabi naming hindi makatwiran ang ikinilos ni Mahmood,
na may natipon na kaming ebidensiya ng mga kasinungalingan,
panloloko, at panlilinlang.
Ang katwiran nila sa pambibitag,
nakatanggap daw sila ng impormasyon
na nagtutulak ng droga si Tulisa Contostavlos.
Gusto naming makita ang impormasyong 'yon,
at malaman kung sino ang nagbigay ng impormasyong 'yon.
Wala kaming natanggap.
Nabalot sa pribilehiyo kuno ng mamamahayag ang malaking porsiyento ng kaso ni Tulisa.
Labanang David at Goliath ang kaso.
At may mga pagkakataong parang nakakasaid ang mga bagay-bagay.
Nakatulog ako isang gabi sa upuan ko sa tanggapan ko sa korte.
Inabot ang trabaho ng 4:00 o 5:00 a.m. at natulog ako nang isang oras.
Lumabas ako para bumili ng bagong shirt bago humarap sa korte.
Pero siyempre,
alam na namin no'n na mahihirapan kami sa pagdinig.
Mas magsisikap siya,
at batay mismo 'to sa karanasan ko.
Mas magsisikap siya
sa paghahanda para sa kaso sa korte
kaysa sa pagsisiyasat sa istorya.
Masasabi kasing dahil sa hatol,
nagiging makatwiran ang pamamahayag niya.
Si Mahmood at 'yong grupo niya,
talagang di sila tutulong hangga't maaari.
Desperado kaming makuha ang pahayag ng napakahalagang saksi,
ang driver ni Mahmood na si Alan Smith.
Hinadlangan nila kami.
Pagkatapos ng pangunahing pag-uusap
nina Tulisa at Mahmood,
inalok si Tulisa ng masasakyan pauwi
at si Alan Smith ang driver.
Nagkuwento siya kung pa'no nakaapekto ang droga sa mga kapamilya niya
at sinabi niyang 'yon ang dahilan kung ba't ayaw niya ng droga.
Malinaw na narinig ni Alan Smith ang sinabi niya.
Dahil paulit-ulit kaming nagreklamo tungkol do'n,
wala na silang nagawa at kinuhanan nila siya ng pahayag.
Kung saan
ayon kay Smith, sinabi ni Tulisa na ayaw niya sa droga habang nasa kotse
pauwi galing sa Metropolitan Hotel.
Talagang magandang sandali 'yon.
May pahayag na kaming
sumusuporta sa kaso ni Tulisa.
Sobrang halaga at napakahirap makuha no'n.
Pero sa loob ng 24 na oras,
binago ni Alan Smith ang bahaging 'yon ng pahayag niya.
Sinabi lang sa hukom na nagkamali raw si Alan Smith.
Siyempre, lalong tumindi ang pagrereklamo namin tungkol do'n,
pero ang pananaw ro'n ng hukom,
"'Yon ang sinabi ng saksi.
"Ang hurado na ang magtitimbang kapag kailangan nang magpasiya."
'Yon na 'yon.
Sinabi ko no'n sa sarili ko,
"Pa'no ko maaayos 'to?
"Hindi ko alam kung pa'no ko 'to maaayos."
HULYO 2014
Natatakot ako para sa sarili ko.
Sa pagdating sa korte para sa paglilitis,
purong pagkabalisa,
UNANG ARAW NG PAGLILITIS
tensiyon, stress, at trauma 'yon.
Walang duda 'yon.
Sobrang hirap ipanalo ang kasong 'to.
Simple ang mga pangunahing argumento ng tagausig.
Nabisto siyang nagtutulak ng droga.
Malinaw niyang sinabi
na handa siyang mag-supply ng droga
at nag-ayos siya ng bentahan ng droga na natuloy.
At talagang bihasang investigative journalist si Mazher Mahmood
na nagbulgar no'n.
Para sa ikabubuti ng publiko ang nangyari.
Kung matalo, tiyak na makukulong si Tulisa
ng 18 buwan hanggang tatlong taon.
No'ng nagsimula ang paglilitis, hindi maganda ang lagay namin.
Sa isang kuwarto sa Southwark Crown Court,
unang beses kong makitang bumigay si Tulisa.
MGA TAGAPAGTANGGOL INTERVIEW ROOM
Umiiyak siya, sobrang balisa siya,
at sabi niya no'n, "Kontra sa 'tin ang hukom,
"matatalo tayo, at makukulong ako.
"Wala tayong nagagawa. Sayang lang sa oras."
Nanganganib na gumuho ang buong buhay niya no'n.
Naisip ko no'n, "Sang-ayon ako sa 'yo.
"Iniisip ko ring matatalo tayo."
Di ko 'yon sinabi pero mahirap magkunwaring di gano'n ang naiisip ko.
No'ng nabalitaan ko ang nangyari kay Tulisa,
'yong sakit na naranasan ko
na alam kong pinagdaraanan niya…
JODIE KIDD MODELO AT PRESENTER
…'yong pagkabigo, kataksilan, at lahat ng gano'ng pakiramdam,
bumalik ang mga 'yon sa 'kin.
May panibago na namang
biktima ang taong 'yon.
MODELONG JODIE, NAGTUTULAK NG COCAINE
No'ng unang beses kong nakita 'yong artikulo,
parang…
EKSKLUSIBO! SA PAHINA 8 AT 9
…nabalot na lang ako ng takot…
…na ang tanga-tanga ko at nahulog ako sa patibong.
Oo, totoong tumawag ako no'n,
pero alam ko'ng ginawa nila
at kung pa'no nila ako binitag para makipag-usap.
Alam ko kung paano nila itinakda ang lahat.
Alam ko kung ga'no kalalim ang pinaggagawa nila.
Matagumpay na modelo ako noong bandang 2007.
Mga 26 o 27 taong gulang ako no'n.
Propesyonal na polo player ang kapatid kong si Jack.
Sinabi niya no'n sa 'kin, "May lumapit sa 'king
"napakayamang sheik na dating nakatira sa Dubai."
Ilang buwan silang nakipagkita at nakipag-usap kay Jack.
Tapos, sabi ni Jack, "May gusto siyang gawing event.
"Gusto niyang gumawa ng polo at fashion event,
"at matutuwa siya kung makakasali ka para magpayo para sa fashion sa event,
"o kaya gumawa ng fashion show,
"kasama ang mga designer at kaibigan mo."
Sabi niya, "Sige na." Ako naman,"Sige na nga."
Kaya pumunta ako sa London,
at ibinaba ako sa Park Lane, sa labas ng isang apartment building.
Binati kami ng kanang kamay ng sheik.
Siya raw 'yong mag-aayos sa lahat.
Tapos, pumasok 'yong sheik.
Mukha siyang dugong-bughaw.
Sabi nila, "Kakain tayo."
Habang kumakain,
nagsasalita siya kung pa'nong
maglalaan sila ng milyon-milyon para sa event na 'yon.
Pag-usapan daw namin 'yong mga petsa, gano'n.
Maganda at masaya 'yon sa pakiramdam no'n.
"Ang gandang oportunidad nito."
Nagsalin na naman ng wine at nagkuwentuhan na kami
na gumaan nang gumaan.
'Yong kanang kamay niya,
nagsimulang magsabi ng "Mahilig mag-party ang sheik.
"May alam ba kayo sa droga?"
Naisip ko no'n na medyo weird 'yon, pero alanganing masyadong magtanong,
lalo na't galing sila sa ibang bansa,
at iba ang nakasanayan at kaugalian nila.
Talagang may mga sandaling mapapaisip ka ng "Parang may mali."
Idadahilan mo na lang na nagkaroon ng di pagkakaunawaan.
Tapos, nagsimula silang magtanong kung maikukuha sila ng droga.
Naisip ko, "Diyos ko,
"mababago ng taong 'to ang buhay ni Jack,
"magkakaroon kami ng bagong negosyo,
"kikita kaming lahat nang malaki."
Nakaramdam kami ng matinding pressure.
Nag-isip kami nang mabuti
kung may kakilala kaming may kakilala.
Kaya tumawag ako.
'Yon lang ang ginawa ko.
Ang pinakamalaking pagkakamali ko sa buhay.
Ang pinakanakakalungkot sa lahat, sinira no'n ang pamilya ko.
Hindi pa rin kami nagkakaayos ng kapatid ko dahil do'n,
dahil masyadong masakit 'yon para sa 'kin.
May galit ako.
Naglaho ang kakayahan kong magtiwala.
Wala akong pinagkatiwalaan.
Napakalala ng mga negatibong epekto no'n.
JODIE, SINIBAK NG M&S MATAPOS MABITAG KAUGNAY NG DROGA
Ang bigat ng mga tawag no'n
dahil ako ang mukha ng ilang kompanya.
JODIE KIDD, BAKA SIBAKIN NG BBC DAHIL TULAK-DROGA DIUMANO
"Kailangang wakasan ang kontrata."
Sobrang sakit ng panahong 'yon,
'yong makita mong bumagsak ang buong career mo.
Pasensiya na.
Sobrang hirap.
Pinagsikapan at inalagaan ko
ang mga relasyon at ang career ko.
Kapalit ang mga 'yon ng panandaliang kahangalan
na nangyari matapos akong lokohin at manipulahin
para gawin ko 'yon.
Inabot nang maraming taon
bago ko maibalik ang career ko.
Pero hindi pa rin naghihilom ang sugat sa kalooban ko.
Nasayang ang maraming taon sa pag-iyak, sakit, galit, at…
Dahil sa taong 'yon.
Kung gusto mong makilala ka ng publiko,
may karapatan ang mga tao na asahang sumusunod ka
sa mga etika, moralidad, at tuntunin.
Sila ang sumisira sa buhay nila.
Madalas akong sabihan ng "Sinira mo ako."
Sagot ko ro'n, "Ikaw ang sumira sa buhay mo, di ako.
"Ikaw ang nagdesisyon."
Marahas siyang mamuna ng mga celebrity.
Para sa kaniya, hindi sila nararapat sa katayuan nilang
tinitingala ng tao.
Mas masakit ang pagbagsak ng nasa itaas.
Gano'n ang paniniwala niya no'ng ginagawa niya ang mga istoryang 'to.
Doon tayo sa pinakamalaking puwedeng mabitag.
At kita naman.
Dugong-bughaw,
sikat na celebrity,
politiko.
Wala siyang sinasanto.
Gano'n ang gusto niya.
Mamamahayag ako. Trabaho ko 'yon.
Maglabas ng istorya. Magbenta ng diyaryo.
BOSES NI MAZHER MAHMOOD, 2011
Hindi ako pulis o social worker. Mamamahayag ako.
HULYO 2014
Bale…
Heto na naman ako.
Sa totoo lang, di ko na alam kung ano'ng sasabihin ko.
At nire-record ko ito dahil…
nagsasawa na 'kong di alam ng mga tao ang totoong nangyayari.
Gusto ko na lang matapos ang lahat ng 'to.
Ayoko nang maging ganito.
Ayoko nang maging sikat.
IKAAPAT NA ARAW NG PAGLILITIS
PAGSASALANG NG KABILANG PARTIDO KAY MAZHER MAHMOOD
Tungkol sa pagpasok ni Mahmood sa korte,
dumaraan ang saksi sa pampublikong pasukan,
pero dumaan si Mahmood sa pinto ng hukom.
Nasa likod siya ng tabing
dahil nasa alanganin daw siya
sanhi ng ginagawa niyang trabaho para sa ikabubuti ng publiko.
Ibig sabihin no'n, may katayuan siyang iba sa karaniwang saksi.
Tumindi 'yong pananaw kong espesyal na tao siya.
Alam kong sasabak ako sa laban
sa taong mahirap matinag,
walang takot,
walang preno,
at may kakayahang siraan kami ni Tulisa
sa anumang paraan anumang oras.
Arogante siya sa 'kin,
lagi siyang kumokontra, at hindi niya 'ko sineseryoso.
Nagsasabi siya ng "Sa laki ng tainga mo, di mo 'ko marinig."
Laging nababanggit si Tulisa,
gaya ng "Ganito.
"Ba't mo 'ko tinatanong tungkol dito? Sinabi ko ba 'yon?
"Bakit? Nagtutulak siya ng cocaine. 'Yon ang alalahanin mo."
Gano'n siya magbigay ng ebidensiya.
Pero hindi alam ni Mazher Mahmood
na may nakuha kaming pampasabog, at naghihintay lang kaming
ibato 'yon sa kaniya.
Nabigla ako.
Isang araw bago namin isalang si Mahmood,
lumapit sa 'min si Alan Smith, ang driver ni Mahmood.
Aniya, "Gusto ko kayong makausap."
Sinabihan daw siya ni Mahmood na baguhin ang pahayag niya
at may mga email.
No'ng sandaling 'yon, alam kong naka-jackpot na kami.
Nagpasiya akong ihuli ang pagtalakay sa pahayag
ni Alan Smith.
Tapos, tinanong ko si Mahmood
kung kinausap niya si Alan Smith tungkol sa pahayag
at sumagot si Mahmood ng
"Siguro. Pakialam mo do'n?"
Kung saksi ka, sobrang bastos
at walang respeto ang sagot na 'yon.
Tinanong ko na 'yon kay Mahmood
no'ng pagdinig pa lang at itinanggi niya 'yon.
Agad na namagitan
'yong hukom,
at nagsabi siya kay Mahmood ng "Nagsinungaling ka no'ng pagdinig.
"Sinabi mo sa 'king hindi mo siya kinausap.
"Tapos, ngayon, 'siguro' ang sagot mo? Magtapat ka!"
Mula no'n, nalagot na si Mahmood.
Nalampaso siya sa loob ng ilang segundo.
Tapos, sinabi ng hukom sa tagausig,
"Ibabasura ko na 'to."
Namutla si Mahmood.
'Yong bastos, agresibo,
hindi naneneryoso, laging nakikipagtalo,
at makapangyarihang taong 'to,
namumutla at nanginginig sa harap ng lahat.
Makikita mong sinasabi niya sa sarili niyang
"Wala na."
Sobrang saya no'n ni Tulisa.
Akala niya talaga wala nang pag-asa.
Di siya makapaniwala.
Tulisa!
"Ang buong kasong ito ay isang napakasama
"at kasuklam-suklam na pambibitag ni Mazher Mahmood.
"Nabisto na namin ang totoong salarin
"at, pinakamahalaga sa lahat, ang totoong sinungaling.
"Nasira ang buhay ko sa nagdaang taon,
"kaya matindi ang paniniwala kong wala nang dapat mabiktima pa
"ng ganitong uri ng pambibitag."
Nasa bahay ako no'n, nanonood ng balita.
Nakita kong lumabas sa korte si Tulisa.
Nakita kong masaya talaga siyang lumabas na ang katotohanan.
Lumabas sa korte si Tulisa nang may nalinis na pangalan.
Priyoridad niya ngayong maibalik ang kaniyang career.
Matindi ang paghanga ko sa ginawa niya,
at parang para sa 'ming lahat na rin 'yon.
Sobrang saya ko para sa kaniya,
pero sumagi rin sa isip ko na
"Sana naranasan ko rin 'yon."
Diyos ko po.
Ang ganda ng araw na 'to.
Ang saya-saya ko.
Diyos ko po.
Hindi ako makapaniwalang tapos na 'to. Tapos na talaga 'to.
Ang emosyonal no'n dahil,
gaya ng kadalasang nangyayari sa paglilitis,
nakikipagtulungan ka sa di mo kakilala at…
bigla kang magiging bahagi ng karanasang 'yon
na walang kinalaman sa buhay mo dati,
at ngayon,
pundasyon na 'yon ng buhay mo.
Kaya emosyonal talaga 'yon. Nagalak ako para sa kaniya.
Pero nakahinga rin ako nang maluwang.
Nararapat ang kinalabasan.
Ayon sa The Sun on Sunday, dismayado sila sa naging resulta,
pero naniniwala silang ginawa ayon sa batas
at sa pamantayan ng industriya
ang imbestigasyon nila.
Sinabi ng hukom na may matibay na batayan
na nagsinungaling at nagmanipula ng ebidensiya
ang undercover na reporter ng The Sun on Sunday.
Sinuspinde na ng pahayagan ang taong
kilala bilang "Fake Sheikh."
Di katagalan pagkatapos no'n, kinasuhan siya.
Nakakatuwa 'yon.
Naisip kong dapat lang na maparusahan na siya
sa mga ginawa at ginagawa niya.
OKTUBRE 2016
Sinimulan na sa Old Bailey ang paglilitis kay Mazher Mahmood,
na kilala rin bilang Fake Sheikh.
Kinasuhan siya at si Alan Smith,
ang dati niyang driver, sa panghahadlang sa hustisya
kaugnay ng paglilitis sa singer na si Tulisa Contostavlos.
Talagang nalungkot ako
na nauwi si Maz
sa sitwasyong 'yon at nakasuhan siya.
May anumang reaksiyon ba mula kay Mazher Mahmood, Danny?
May pahayag siyang idinaan niya sa mga abogado niya
kung saan sinabi niyang lubha siyang nadismaya
sa desisyon ng Crown Prosecution Services,
at itinanggi niya ang paratang sa kaniya at ilalaban niya raw 'yon sa korte.
Pumunta ako sa Old Bailey para manood.
Dumating siya sa korte.
Napapagitnaan siya ng dalawang malaking lalaki.
May suot siyang anorak,
at nakababa ang hood niya.
Masaya ro'n, 'tol.
Sinisigawan siya ng mga tao, at pinapapasok siya, at…
Iniisip ko no'n, "Ayos!"
dahil malinaw na di siya natutuwa.
Alam mo na'ng pakiramdam
dahil ganiyan ang naranasan ni Tulisa no'ng kinasuhan siya.
Habang pinapanood kong pumasok sa korte si Mazher,
nakita ko ang isang taong
gumuguho ang reputasyon.
Bumaligtad na ang sitwasyon.
Noong nakita ko si Mazher sa korte sa Old Bailey,
mukhang siyang pagod.
Nakahukot at nakayuko siya.
Pero naramdaman ko pa rin na isang taong walang awa
at walang damdamin ang nakatayo ro'n.
Hindi siya umamin sa pagkakasala.
Sinubukan niyang iwasang managot.
Hindi siya nagsisisi.
Pero para sa 'kin, 'yong talagang kapansin-pansin
ang hindi niya pagsasalita.
Sa dami ng ginawa niya
para mambitag ng mga tao…
no'ng kailangan na niyang ipaliwanag ang mga krimen niya,
wala siyang sinabi, at hindi ba…
Pambihirang kombinasyon 'yon, di ba?
Pambihira.
May pagpapasiya na sa paglilitis
ng Fake Sheikh na si Mazher Mahmood
na inakusahang nangialam ng ebidensiya
sa ibinasurang paglilitis kay Tulisa Contostavlos.
Nag-uulat si Richard Lister mula sa Old Bailey.
Ano ang pasiya, Richard?
Joanna, parehong nahatulang nagkasala
ang Fake Sheikh na si Mazher Mahmood
at ang dating driver niyang si Alan Smith
sa pagsasabwatang hadlangan ang hustisya.
Sa wakas. Natapos na rin ang tarantadong 'yon.
-Ano'ng gusto mong sabihin? -Ba't ka nangialam ng ebidensiya?
Hihingi ka ba ng tawad kay Tulisa?
-Nagsisisi ka ba? -Ano'ng masasabi mo?
No'ng nahatulang nagkasala siya,
totoong gumaan ang pakiramdam ko.
Nagsinungaling ka ba para bumida sa front page?
Ano'ng masasabi mo? Ano'ng reaksiyon mo?
No'ng sandaling 'yon ko lang napagtanto
kung gaano 'yon kahalaga para sa 'kin.
Sa hatol na nagkasala siya,
parang nalinis na rin ang pangalan ko.
NABILANGGO ANG FAKE SHEIKH
Simula na ngayong gabi ng 15 buwang pagkakakulong
ni Mazher Mahmood na mas kilala bilang Fake Sheikh.
Pinakamahirap siguro para sa kaniya ang pagkamuhi sa kaniya ng mga tao.
ZEE DATING KARELASYON NI MAHMOOD
Pinatalsik na si Mahmood ng employer niyang News UK
na pag-aari ni Rupert Murdoch.
Lahat ng nag-angat sa kaniya para gawin niya ang ginawa niya,
pinabayaan siya.
Para sa kaniya, 'yong pagkasira ng katayuan niya,
ng reputasyon niya,
sobrang hirap siguro no'n.
Sa isang iglap,
naglaho lahat.
Ikayayamot niyang
ang tatatak sa isip ng tao tungkol sa kaniya'y
pagkakakulong niya.
'Yon ang pinakamalala para sa kaniya
dahil buburahin no'n
ang "Reporter ng Taon" at "Istorya ng Taon."
Matatabunan ang lahat ng parangal.
At nakakahinayang 'yon
dahil may mabubuti siyang ginawa.
Nabaon sa limot ang maraming pagkakataong nagpamalas siya ng mahusay na pamamahayag
dahil sa nangyari sa katapusan ng career niya.
Napaisip ako na kung mas nabantayan siya
sa buong karera niya,
aabot kaya ro'n ang lahat?
Baka may nagkulang din para kay Maz?
Para sa 'kin, si Mazher Mahmood,
sa 30 taong karera niya,
nagpanggap siyang mabuting tao,
kahit sa katunayan…
masamang tao lang siya na sumisira sa buhay at career ng iba.
Wala siyang pakialam.
Gagawin niya ang kailangan niyang gawin
para makuha ang istorya, at hindi 'yon pamamahayag.
Kumikilos siya dati para sa istorya
nang nilalayong maitampok 'yon sa front page.
Hindi na mahalaga ang paraan kapag nakamit na ang dapat makamit.
At 'yon dapat ang motto niya.
Kahit na sirain pa niya
o tangkain niyang sirain ang buhay ng iba, gaya ni Tulisa.
Hindi siya nakokonsiyensiya, wala siyang budhi,
walang moralidad.
MAKALIPAS ANG PITONG BUWAN
Pagkalaya niya,
naglaho siya.
Napakalaki ng interes na malaman
kung nasaan siya't ano'ng ginagawa niya,
at bistuhin siya.
Pero walang nakakaalam kung nasaan siya.
Matalino siya.
Matalino siya. Mabubuhay siya.
May tsismis na nagfi-freelance siya gamit ang ibang pangalan.
Nagtatrabaho sa ibang diyaryo.
Pero wala talagang nakakaalam.
Lihim na naman ang lahat.
At malamang sa ganoon siya
pinakakomportable.
Natutuwa ka ba sa bihis mo bilang Fake Sheikh?
-Kuwentuhan mo kami. -Sobra.
Nasasayahan talaga ako ro'n.
Pati sa lahat ng nauugnay sa sheik.
Ang linis ng pagganap na 'yon.
Nakakatakas ka.
Ginamit mo ang "Nakakatakas ka."
Hindi ka ba
komportable sa sarili mong balat
kaya ganito ka magtrabaho?
Hindi. Ipinagmamalaki ko ang ginagawa ko.
Kaya ko 'yon ginagawa.
-Mazher Mahmood, maraming salamat. -Walang anuman.
HININGAN NG KOMENTO SI MAZHER MAHMOOD NGUNIT HINDI SIYA TUMUGON.
HININGAN NG KOMENTO ANG NEWS UK NGUNIT HINDI SILA TUMUGON.
Ang pagsasalin ng subtitle ay ginawa ni Maui Felix
Mapanlikhang Superbisor Miray Lozada-Balanza